אירוויזיון 1962

אירוויזיון 1962 הייתה הפעם השביעית בה התקיימה תחרות הזמר ה"אירוויזיון" המשודרת באמצעות רשת ה"אירוויזיון" מטעם איגוד השידור האירופי.
התחרות התקיימה בלוקסמבורג ב"אודיטוריום הגדול של RTL" (בצרפתית: Grand Auditorium de RTL) שבעיר הבירה לוקסמבורג, ביום ראשון, 18 במרץ 1962. רשות השידור "CLT" הפיקה את התחרות בניהולם של ג'וס פולי ורנה סטייכן ובהנחייתה של מיריי דלנואה. 

צרפת ניצחה בתחרות בפעם השלישית בתולדותיה עם השיר "אהבה ראשונה" (“Un premier amour”) בביצועה של הזמרת איזבל אוברה. 

תזמורת התחרות הייתה של ז'אן רודרה, ורודרה גם ניצח על כמה מהשירים.

לראשונה בתחרות זו ארבע מדינות סיימו את התחרות ללא נקודות כלל, וארבע המדינות היו בלגיה, ספרד, אוסטריה והולנד (שירים מספר 2, 3, 4 ו-8 בסדר ההשמעה בהתאמה).

משתתפות בתחרות
כל המדינות מהתחרויות הקודמות השתתפו בתחרות זו. בכלל זה גם יוגוסלביה, ספרד ופינלנד, אשר הצטרפו לתחרות בשנת 1961 ובסך-הכל הוצגו 16 שירים.

מהלך התחרות
המנחה מיריי דלנואה בירכה בתחילת התחרות כל אחד מהמתחרים בשפת המדינה שאותה ייצגו. 

הבמה קושטה בכוכבים נוצצים-מהבהבים, אך הם לא נראו בחלק מהערב מפני שהנורות כשלו מלפעול בזמן מסוים. 

בעת ביצוע השיר ההולנדי כבה האור למספר רגעים.

שיטת ההצבעה שונתה מהתחרויות הקודמות כאשר עשרה שופטים מכל מדינה מעניקים נקודה, 2 נקודות ו-3 נקודות לשלושת השירים האהובים עליהם. כל שופט העניק תחילה בנפרד 3 נקודות לשיר האהוב עליו ביותר, 2 נקודות לשיר השני האהוב עליו ונקודה לשיר השלישי האהוב עליו. אז כל מדינה העניקה נקודה, 2 נקודות ו-3 נקודות לשלושת השירים שקיבלו הכי הרבה נקודות בסיכום הכולל של ניקוד עשרת השופטים. 

ניצחונה השלישי של צרפת בתולדות התחרות העמיד אותה כמדינה שזכתה בכמחצית מכלל שבע תחרויות האירוויזיון שהיו עד אז, כולל תחרות זו.

 שירי התחרות 
השיר הזוכה של צרפת הוא בסגנון הבלדה הדרמטית הטיפוסית, שבו איזבל אוברה שרה על הכוח שיש לאהבה הראשונה על אנשים. 

השיר שייצג את גרמניה – "שני איטלקים קטנים" (“Zwei kleine Italiener”), בביצועה של הזמרת קוני פרובוס, הפך ללהיט לאחר ששימש כשיר רקע בפרסומת לסבון. 

כמו בכל מהדורות התחרות הקודמות, גם באירוויזיון זה השיר שייצג את איטליה היה השיר הזוכה בפסטיבל סן רמו.

 סדר השמעה מדינה  שפה  ביצוע  שם השיר בשפת מקור  שם השיר בעברית  מיקום  ניקוד 1  פינלנד פיניתמריון רונג Tipi-tiiטיפי-טי74 2  בלגיה צרפתית פוד לקלרק Tom nom השם שלך130 3  ספרד ספרדית ויקטור באלאגר Llámame קראי לי130 4  אוסטריה גרמנית אלאונורה שוורץ Nur in der Wiener Luft רק באוויר של וינה130 5  דנמרק דנית אלן וינטר Vuggevise שיר ערש102 6  שוודיה שוודית אינגר ברגרן Sol och vår שמש ואביב74 7  גרמניה גרמנית קוני פרובוס Zwei kleine Italiener שתי איטלקיות קטנות69 8  הולנד הולנדית הספלברקרס Katinka קאטינקה130 9  צרפת צרפתית איזבל אוברה Un premier amour אהבה ראשונה 1 26 10  נורווגיה נורווגית אינגר יקובסן Kom sol, kom regn בואי שמש, בוא גשם102 11  שווייץ צרפתית ז'אן פיליפ Le retour החזרה102 12  יוגוסלביה סרבית לולה נוביקוביץ' Ne pali svetlo u sumrak אל תדליק את האורות בשעת בין הערביים41013  בריטניה אנגלית רוני קרול Ring-a-ding Girl נערת רינג-א-דינג410 14  לוקסמבורג צרפתית קמילו פלגן Petit bonhomme בחור קטן311 15  איטליה איטלקית קלאודיו וילה Addio, addio להתראות, להתראות93 16  מונקו צרפתית פרנסואה דגלט Dis rien אל תגידי דבר213

מבצעים חוזרים בתחרות

מבצעמדינהשנים קודמותפוד לקלרק בלגיה1956, 1958 (מקום 5), 1960 (מקום 6)ז'אן פיליפ שווייץ1959 כנציג צרפת (מקום 3)קאמילו פלגן לוקסמבורג1960 (מקום 13)פרנסואה דה גול מונקו1960 (מקום 3)

קישורים חיצוניים


 אירוויזיון 1962 באתר האירוויזיון הרשמי
 היסטוריית ההצבעות של אירוויזיון 1962

*
1962
קטגוריה:1962 במוזיקה
קטגוריה:לוקסמבורג: תרבות
1962